चैम्पियन ट्रॉफी 1978 में शुरू हुई थी। तब से इस टूर्नामेंट के 36 संस्करण हो चुके हैं, लेकिन भारत एक बार भी इसे जीतने में सफल नहीं हुआ। चैम्पियंस ट्रॉफी में भारत का सर्वश्रेष्ठ प्रदर्शन 2016 में रहा था, तब भारत खिताबी मुकाबले में ऑस्ट्रेलिया से पेनल्टी शूटआउट में हार गया था। इस बार चैम्पियंस ट्रॉफी में भारत के अलावा पाकिस्तान, अर्जेंटीना, ऑस्ट्रेलिया, नीदरलैंड और बेल्जियम की टीमें भाग ले रही हैं। यह टूर्नामेंट राउंड रॉबिन लीग के आधार पर खेला जाता है। शीर्ष पर रहने वाली 2 टीमों के बीच 1 जुलाई को फाइनल खेला जाएगा। टूर्नामेंट में कुल 18 मुकाबले होंगे।